[{"text_idx": "#000006", "text": "Mae Felana Lantovololona o Madagascar, gwlad y bobl ag enwau hir a\u2019r lemwr. Penderfynodd fynd i Brifysgol Bangor i wneud ei gradd meistr am ei bod o\u2019r farn y byddai dinas hanesyddol, gymharol fach ar arfordir gogleddol Cymru yn caniata\u0301u iddi ganolbwyntio ar ei hastudiaethau, ac roedd chwedloniaeth a hanes Cymru\u2019n ei chyfareddu."}, {"text_idx": "#000007", "text": "Rwy\u2019n dra ddiolchgar bod Hub Cymru Africa a Chymdeithas Affrica Gogledd Cymru wedi fy nghynorthwyo i fynychu sawl gweminar yn ymwneud ag ysgrifennu ceisiadau, diogelu a chyfathrebu ymysg eraill."}, {"text_idx": "#000008", "text": "Ar ddechrau\u2019r cyfnod clo ar ddechrau 2020, penderfynodd Felana wirfoddoli er mwyn gwneud defnydd da o\u2019i hamser ac i gael profiad a sgiliau proffesiynol defnyddiol. Cyfyngodd y cyfnod clo\u2019r cyfleoedd gwirfoddoli wyneb yn wyneb i gyd, oedd yn ymddangos yn rhwystr. Dyma\u2019r adeg y cofiodd Felana ei bod wedi mynychu Ffair Fasnach ar ddiwedd mis Tachwedd 2019. Ysbrydolodd y cydweithredu rhwng y Ffair Fasnach a ffermwyr lleol yn Uganda Felana i ganfod mwy am weithgareddau eraill rhwng cymunedau Cymru ac Affrica. Dyma\u2019r hyn a\u0302\u2019i hysgogodd i anfon ebost at Hub Cymru Africa, y mae Masnach Deg Cymru yn bartner iddo. Roedd Hub Cymru Africa wedyn yn gallu dod o hyd i leoliad gwirfoddoli i Felana gyda Chymdeithas Affrica Gogledd Cymru (NWAS), wedi ei leoli yn y ddinas honno."}, {"text_idx": "#000010", "text": "Roedd dyletswyddau Felana yn rhannol yn cynnwys cynorthwyo NWAS i ysgrifennu ceisiadau am gyllid ac adroddiadau ariannol. Ei phrif ro\u0302l, fodd bynnag, oedd helpu i reoli cyfryngau cymdeithasol NWAS a phob dydd, byddai\u2019n neilltuo 30\u201340 munud i edrych am gyfleoedd sydd yn agored i Affricanwyr yng Nghymru. Wrth i\u2019r dyddiau fynd heibio, canfu ei phwrpas: codi ymwybyddiaeth o gyfleoedd sydd ar gael i\u2019r gymuned Ddu yng Ngogledd Cymru. Roedd negeseuon Felana ar y cyfryngau cymdeithasol yn amrywio o gyfleoedd am swyddi neu gynigion am fwrseriaeth i newyddion i godi calon. \u201cMewn dros 210 o negeseuon, hoffwn feddwl fy mod wedi newid bywyd rhywun a/neu amgyffrediad o\u2019r hyn y gellir ei wneud yng Nghymru."}]